মেট্রো নিয়ে নস্টালজিক মমতা! মনে পড়ল ১৬ বছর আগের কথা

ওয়েব ডেস্ক: শহর কলকাতায় তিনটি নতুন মেট্রো (Kolkata Metro) রুটের উদ্বোধন হচ্ছে প্রধানমন্ত্রী নরেন্দ্র মোদির (Narendra Modi) হাত ধরে। তবে ১৬ বছর আগে এই মেট্রো প্রকল্পের ঘোষণা করেছিলেন মমতা বন্দ্যোপাধ্যায়ই (Mamata Banerjee)। তখন তিনি কেন্দ্রের রেলমন্ত্রী (Railway Minister) ছিলেন। রেলমন্ত্রী হিসেবে বাজেট পেশ থেকে অর্থ বরাদ্দ করে কাজ শুরু- সবটাই হয়েছিল মমতার রেলমন্ত্রী থাকাকালীন। তাই শুক্রবার যখন মোদির আসার তোড়জোড় চলছে বাংলায়, তখন তিনি ‘নস্টালজিক’ হয়ে পড়লেন। প্রাক্তন রেলমন্ত্রী বললেন, ‘আজ আমাকে একটু নস্টালজিক হতে দিন।’

শুক্রবার দুপুরে সোশ্যাল মিডিয়ায় একটি পোস্ট করে মমতা লেখেন, ‘আমি যখন ভারতের রেলমন্ত্রী ছিলাম, তখন কলকাতার মহানগরে একাধিক মেট্রো রেল করিডরের পরিকল্পনা ও অনুমোদন করার সৌভাগ্য হয়েছিল। আমি নকশা এঁকেছিলাম, তহবিলের ব্যবস্থা করেছিলাম, কাজের সূচনা করেছিলাম এবং নিশ্চিত করেছিলাম যে শহরের বিভিন্ন প্রান্ত (যেমন জোকা, গড়িয়া, বিমানবন্দর, সেক্টর ভি ইত্যাদি) একটি অভ্যন্তরীণ মেট্রো গ্রিড দ্বারা যুক্ত হয়।’

আরও পড়ুন: তিন মেট্রোপথ উদ্বোধন, কলকাতা সফরের আগে উন্নয়ন বার্তা দিয়ে বাংলায় পোস্ট মোদির

একই পোস্টে মমতা আরও লেখেন, ‘পরে, পশ্চিমবঙ্গের মুখ্যমন্ত্রী হিসেবে আমি এই প্রকল্পগুলির বাস্তবায়নে অংশ নেওয়ার অতিরিক্ত সৌভাগ্য লাভ করি। রাজ্যের পক্ষ থেকে আমি বিনামূল্যে জমি দিয়েছি, সড়ক প্রস্তুত করেছি, উচ্ছেদ হওয়া মানুষদের পুনর্বাসনের ব্যবস্থা করেছি, প্রতিবন্ধকতা দূর করেছি এবং কাজের বাস্তবায়নে সবরকম সাহায্য করেছি। আমাদের মুখ্যসচিবরা ধারাবাহিকভাবে সমন্বয় বৈঠক করেছেন, যাতে বাস্তবায়নকারী সংস্থাগুলির মধ্যে যথাযথ সমন্বয় বজায় থাকে। রেলমন্ত্রী হিসেবে আমার পরিকল্পনার পূর্ণতা মিলেছে মুখ্যমন্ত্রী হিসেবে তার বাস্তবায়নে অংশগ্রহণের মাধ্যমে।’

Allow me to be a little nostalgic today.

As the Railways Minister of India, I was fortunate in planning and sanctioning series of Metro Railway corridors in metropolitan Kolkata. I had drawn the blueprints, arranged the funds, initiated the works and ensured that the different…

— Mamata Banerjee (@MamataOfficial) August 22, 2025

একই কথা উল্লেখ করে সোশ্যাল মিডিয়ায় একটি পোস্ট করেন তৃণমূল মুখপাত্র কুণাল ঘোষ (Kunal Ghosh)। সেই পোস্টে মমতা বন্দ্যোপাধ্যায়ের রেলমন্ত্রী থাকাকালীন সময়ের বেশ কিছু ছবি দিয়ে তিনি লেখেন, ‘আজ প্রধানমন্ত্রী যা উদ্বোধন করবেন, সেগুলিও মমতাদির ভাবা, অনুমোদন, আর্থিক বরাদ্দ করা। এতকাল দেরি করে এখন ভোটের মুখে নিজেদের প্রচার করতে আসছেন প্রধানমন্ত্রী। বাংলার মানুষ জানেন আসল কাজ মমতাদির করা।’

রেলমন্ত্রী মমতা বন্দ্যোপাধ্যায়ের কিছু মুহূর্ত। বাংলাকে উজাড় করে নতুন রুট, লাইন, ট্রেন, স্টেশন, প্রকল্প, কর্মসংস্থান দিয়েছেন তিনি @MamataOfficial । আজ প্রধানমন্ত্রী যা উদ্বোধন করবেন, সেগুলিও মমতাদির ভাবা, অনুমোদন, আর্থিক বরাদ্দ করা। এতকাল দেরি করে এখন ভোটের মুখে নিজেদের প্রচার… pic.twitter.com/1G2CtQzokN

— Kunal Ghosh (@KunalGhoshAgain) August 22, 2025